37 
den nederste Del af Samfundet Corallina officinalis. De her 
nævnte Arter og enkelte andre findes i det hele taget jævnlig 
indblandede i dette Samfund. 
Rhodymenia-Samlag et. 
Indenfor Tidevandets Grænser paa udsat Kyst findes paa 
skraanende Klippeflader i indtil 5—6 Fods Højde over laveste 
Vandmærke en lav, tæt, mørkerød Vegetation, dannet saa godt 
som udelukkende af Rhodymenia palmata. Den voxer ganske 
tæt paa Klipperne i lave, kun nogle faa Tommer høje Tuer (se 
Tavle 4 og 5). Det er oftest en mere smalfliget Form (nær f. sar- 
niensis), man finder her, dog forekommer ogsaa den typiske. 
I Almindelighed er dette Samlag uden Indblanding af andre 
større Alger, af og til træffer man dog enkelte Fucus infla- 
tus f. disticha , Acrosiphonia etc. Derimod forekommer en stor 
Mængde mindre Epifyter paa Løvet af Rhodymenia , blandt 
disse kan særlig fremhæves: Ectocarpus litoralis, E. tomentosus 
og E. fasciculatus, Myrionemaceer, Chantransia virgatula, C. 
secundata og andre. 
Rhodymenia-SamlsLget er meget udbredt ved Færøerne; det 
synes særlig at ynde Steder, hvor ferskt Vand siver ned fra Klip¬ 
perne, hvad der meget almindelig er Tilfældet ved Kysterne; ja 
selv paa Steder, hvor der fra lodrette eller overhængende Fjæld- 
vægge falder smaa Vandfald ned paa Klipperne i Fjæren, voxer 
Rhodymenia i Mængde. Paa saadanne Steder bliver den natur¬ 
ligvis under Ebben gennemrislet af ferskt Vand, og denne Alge 
maa derfor have en ikke ringe Evne til at taale stor Vexlen af 
Saltholdigheden, idet den ved Flodtid mere eller mindre over¬ 
skylles af Havet. Exemplarerne er selv paa saadanne Steder vel¬ 
udviklede, kun antyder de ved en noget blegere Farve end ellers, 
at Forholdene er noget mindre gunstige. Nogen egentlig Ud¬ 
tørring taaler Rhodymenia næppe, en Formodning som Rosen¬ 
vinge ogsaa udtaler (45 p. 202), og naar desuagtet Rhodymenia 
ved Færøernes Kyster, som alt nævnt, kan voxe ret højt oppe i 
Fjæren, ja undertiden maaske endog over højeste Vandmærke, 
saa sættes den i Stand hertil dels ved sin tætte, selskabelige 
Voxemaade, dels ved at den stadig holdes fugtig af det nedsi¬ 
vende, ferske Vand. 
